આલિયાએ કહ્યું કે હું શાહરુખની વાતથી સંમત છું. મારે ખરાબ પણ બનવું પડશે. હું માત્ર શ્રેષ્ઠ રોલ કરીને એવી કલાકાર બનવા ઇચ્છતી નથી, જે કહેવા લાગે કે તે તો માત્ર બેસ્ટ ભૂમિકા જ કરશે. હું પણ મજા કરવા ઇચ્છું છું. હું શાહરુખની સલાહને ગંભીરતાથી લઉંં છું. શાહરુખે આલિયાના અભિનય કૌશલ્યનાં ખૂબ જ વખાણ કર્યાં હતાં. આલિયાનું માનવું છે કે ઇન્ડસ્ટ્રીના આ દિગ્ગજ અભિનેતા પાસેથી પ્રશંસા મળે તે ખરેખર ગર્વની વાત છે. તે કહે છે કે શાહરુખ ખાન જેવા અભિનેતાની પ્રશંસા સાંભળવી મારા માટે મોટી વાત છે, કેમ કે બાળપણથી જ મને તેમના માટે સન્માન છે. •